open-index/open-wikipedia-markdown huggingface dataset:
Thulas Nxesi

**Thembelani Waltermade Nxesi** (gebore 1 Januarie 1959; beter bekend as **Thulas Nxesi**) is 'n Suid-Afrikaanse politikus en gewese Minister van Indiensneming en Arbeid van 30 Mei 2019 tot 19 Junie 2024. Hy was van 26 Februarie 2018 tot 29 Mei 2019 Minister van Openbare Werke, van 30 Maart 2017 tot 26 Februarie 2018 Minister van Sport en Ontspanning en van 31 Oktober 2010 tot 24 Oktober 2011 Adjunkminister van Landelike Ontwikkeling en Grondhervorming. Hy is sedert 6 Mei 2009 lid van die Nasionale Vergadering van Suid-Afrika vir die African National Congress.

## Vroeë lewe en uitbeelding 
Thulas Nxesi is gereeld uit die skool geskors vanweë sy betrokkenheid by politieke aktiwiteite.

Hy verwerf in 1983 'n B.A.-graad aan die Universiteit van Fort Hare. Hierna ontvang hy sy B.Ed.-graad van die Universiteit van die Witwatersrand en 'n Hoër Onderwysdiploma van die Universiteit van Suid-Afrika.

## Loopbaan 
Nxesi se politieke loopbaan begin as studente-aktivis en leier van die studentebeweging van die United Democratic Front, die South African National Student Congress (SANSCO), en sy voorganger, die Azanian Students Organisation (AZASO).

Hy gee van 1985 tot 1990 onderwys by die Ikusasa Senior Sekondêre Skool in Tembisa, Gauteng, waar hy aan die hoof staan van die departement van sosiale studies. Vanaf 1990 tot 1994 dien hy as Assistent-sekretaris-generaal en vanaf 1994 tot 2010 as Sekretaris-generaal van die Suid-Afrikaanse Onderwysersunie.

## Verwysings 
## Bronne 
* 
* 
* 
* 

## Eksterne skakels 
* Thulas Nxesi op People's Assembly
Mathole Motshekga

**Mathole Serofo Motshekga** (gebore op 2 April 1949 in Modjadjiskloof, Noord-Transvaal) is 'n Suid-Afrikaanse politikus en prokureur. Hy is 'n dienende lid van die Nasionale Vergadering van Suid-Afrika vir die African National Congress, en 'n voormalige parlementêre hoofsweep van die party. 

Motshekga was ook die tweede Premier van Gauteng. Benewens politiek, is hy 'n lektor in die regsfakulteit van die Universiteit van Suid-Afrika.

In Junie 2017 het Motshekga gesê die ANC kan president Jacob Zuma sonder teenstand verwyder. Hy het Cyril Ramaphosa openlik ondersteun vir die volgende presidentskap.

## Verwysings
Ebrahim Patel

**Ebrahim Patel** is 'n senior kabinetsminister en lid van die Nasionale Vergadering van Suid-Afrika vir die African National Congress. Hy was die  minister van Handel, Nywerheid en Mededinging van 2019 tot 2024.

## Eksterne skakels 
* Ebrahim Patel op People's Assembly
Gerhardus Oosthuizen

**Gerhardus Oosthuizen** was 'n lid van die Nasionale Vergadering van Suid-Afrika vir die African National Congress.
Mildred Oliphant

**Mildred Oliphant** is 'n voormalige lid van die Nasionale Vergadering van Suid-Afrika vir die African National Congress. Sy was die Minister van Arbeid van 1 November 2010 tot 29 Mei 2019. Sy het die parlement ná die algemene verkiesing in 2019 verlaat.

## Verwysings 
## Eksterne skakels 
* Mildred Oliphant op People's Assembly
Nhlanhla Nene

**Nhlanhla Musa Nene** ([ˈnɬanɬa ˈnɛnɛ], gebore op 5 Desember 1958 op Kranskop) was 'n lid van die Nasionale Vergadering van Suid-Afrika vir die African National Congress. 

Hy het twee keer as die Suid-Afrikaanse minister van finansies gedien: 26 Mei 2014 tot 9 Desember 2015 onder president Jacob Zuma en van 27 Februarie 2018 tot 9 Oktober 2018 onder president Cyril Ramaphosa.
Mamagase Nchabeleng

**Mamagase Elleck Nchabeleng** is 'n lid van die Nasionale Vergadering van Suid-Afrika vir die African National Congress.
Dipuo Peters

**Elizabeth Dipuo Peters** (gebore op 13 Mei 1960 in Kimberley, Noord-Kaap) is 'n Suid-Afrikaanse politikus wat vanaf 7 Maart 2023 die Adjunkminister van Kleinsakeontwikkeling van die Republiek van Suid-Afrika is. 

Dipuo Peters was die Minister van Vervoer van die Republiek van Suid-Afrika vanaf 10 Julie 2013 tot 30 Maart 2017 in die Zuma-administrasie. Sy was voorheen ook die Minister van Energie van 2009-2013 nadat sy as opvolger van Manne Dipico  as die tweede Premier van die Noord-Kaap gedien het van 22 April 2004 tot 10 Mei 2009.

Dipuo Peters is 'n lid van die African National Congress en dien in die Vroueliga se Nasionale Uitvoerende Kommittee. Sy het in April 2017 as lid van die parlement bedank.

President Cyril Ramaphosa het in Maart 2024, Peters, as adjunkminister van kleinsakeontwikkeling vir 'n maand sonder betaling geskors. Peters is ook vir een termyn uit alle parlementsverwante sittings as ’n LP geskors nadat die etiekkomitee ’n klag teen haar oorweeg en bevind het sy het die etiese gedragskode in haar voormalige portefeulje as minister van vervoer oortree. Sy het versuim om ’n uitvoerende hoof vir Prasa aan te stel en het die direksie afgedank wat R14 miljard se finansiële ongerymdhede ontdek het. Peters het ook haar posisie misbruik om Prasa-busse vir ANC-geleenthede in 2014 en 2015 te verskaf, sonder behoorlike vergoeding.

## Verwysings 
## Eksterne skakels 
* Dipuo Peters op People's Assembly
Jeff Radebe

**Jeff Radebe** is 'n lid van die Nasionale Vergadering van Suid-Afrika en voormalige veelvuldige kabinetsminister van die African National Congress.

## Eksterne skakels 
* Jeff Radebe op People's Assembly
Ngoako Ramatlhodi

**Ngoako Ramatlhodi** (gebore 21 Augustus 1955) is 'n senior lid van die African National Congress. Hy was Suid-Afrika se Minister van Staatsdiens en Administrasie van 2015 tot Maart 2017. In die eerste Zuma-administrasie was hy 'n LP en 'n omstrede lid van die Regterlike Dienskommissie. Hy het in 2017 as LP bedank.

Hy was tot 2015 Minister van Minerale Hulpbronne. Ramatlhodi het in 2017 beweer dat Ben Ngubane, die Eskom-voorsitter, en Brian Molefe, uitvoerende hoof, versoek het dat hy Glencor se mynlisensies beëindig in 'n oënskynlike slenter om die verkoop van sy Optimum-steenkoolmyn aan die Guptafamilie te vergemaklik. Hy is in sy daaropvolgende ministerspos aangewys nadat hy glo nie daaraan gehoor gegee het nie.

Hy is in die kabinetskommeling van Maart 2017 afgedank, na bewering sonder dat redes verskaf is. Sy pos is ingeneem deur 'n bekende Zuma-bondgenoot, die destydse Vrystaatse LUR vir ekonomiese ontwikkeling, Mosebenzi Zwane. In dieselfde skommeling is Pravin Gordhan, minister van finansies, en sy adjunk, Mcebisi Jonas, ook vervang.

## Verwysings 
## Eksterne skakels 
* Ngoako Ramatlhodi op People's Assembly.
Connie September

**Cornelia "Connie" September** (gebore op 26 Junie 1959, Kaapstad) is 'n voormalige kabinetsminister en uitgetrede lid van die Nasionale Vergadering van Suid-Afrika vir die African National Congress. 

Sy het die pos van Minister van Menslike Nedersettings in die kabinet van Jacob Zuma beklee van 10 Julie 2013 tot 25 Mei 2014.

## Eksterne skakel 
* Cornelia Carol September op ''People's Assembly''.
Mcebisi Skwatsha

**Mcebisi Skwatsha** (gebore 31 Julie 1964) is 'n Suid-Afrikaanse politikus. Hy is 'n lid van die Nasionale Vergadering van Suid-Afrika vir die African National Congress en is die adjunkminister van landelike ontwikkeling en grondhervorming. Hy was tot Mei 2014 'n lid van die Wes-Kaapse Provinsiale Parlement en voormalige ANC sekretaris in die Wes-Kaap.

## Verwysings
Susan Shabangu

**Susan Shabangu** (gebore 28 Februarie 1956) is 'n Suid-Afrikaanse politikus en sedert 2009 lid van die Nasionale Vergadering van Suid-Afrika vir die African National Congress. Sy het voorheen as minister van sosiale ontwikkeling gedien in die eerste kabinet van Cyril Ramaphosa en was van 26 Mei 2014 tot 26 Februarie 2018 minister van vroue in die presidensie in die tweede kabinet van Jacob Zuma.

## Eksterne skakels 
* Susan Shabangu op People's Assembly
Joe Phaahla

**Mathume Joseph Phaahla** (gebore 11 Julie 1957) is 'n lid van die Nasionale Vergadering van Suid-Afrika vir die African National Congress, algemeen bekend as **Joe Phaahla**. Op 5 Augustus 2021 is Dr. Phaahla deur president Cyril Ramaphosa as die nuwe minister van Gesondheid van Suid-Afrika aangewys. 

Dr. Phaahla het sy mediese graad aan die Universiteit van Natal behaal en was voorheen die Adjunkminister van Gesondheid, Adjunkminister van Landelike Ontwikkeling en Grondhervorming, en die Adjunkminister van Kuns en Kultuur.

## Verwysings
Stone Sizani

**Phumelele "Stone" Sizani** (gebore 2 Maart 1954) is 'n Suid-Afrikaanse politikus en diplomaat.

Van 22 April 2009 tot 2 Maart 2016 was hy 'n lid van die Nasionale Vergadering van Suid-Afrika en het hy as sweep van die African National Congress gedien. Op 11 Oktober 2016 is hy deur die Duitse federale president Joachim Gauck as ambassadeur in Berlyn geakkrediteer.

## Loopbaan 
Van 1976 tot 1981 het hy op Robbeneiland deurgebring as 'n politieke gevangene van die apartheidsregering. Na sy vrylating uit die tronk het hy van 1981 tot 1986 as laboratoriumassistent by Allied Colloids (Ciba) gewerk. Sizani was van 1989 tot 1993 direkteur vir die Oos-Kaapstreek van die Kagiso Trust. In 1994 verwerf hy 'n meestersgraad in ontwikkelingsbeleid aan die Universiteit van Oos-Anglië met 'n Chevening-genootskap (buitelandse, Statebond- en Ontwikkelingskantoor). Van 1994 tot 1998 het hy as algemene  verteenwoodiger vir die Oos-Kaap, Wes-Kaap, Noord-Kaap en Gauteng-provinsies van die International Discount Telecommunications Corporation in Newark, New Jersey gedien. Van 1998 tot 1999 was hy politieke adviseur van Makhenkesi Stofile, die premier van die Oos-Kaapprovinsie. Van 1998 tot 1999 was hy 'n lid van die Uitvoerende Komitee vir die Oos-Kaapse Onderwysdepartement. 

Sizani is getroud en het vier kinders.

## Verwysings
Xoliswa Tom

**Xoliswa Tom** is 'n lid van die Nasionale Vergadering van Suid-Afrika vir die African National Congress.
Pamela Tshwete

**Pamela Tshwete** (gebore 3 Oktober 1951) is 'n lid van die Nasionale Vergadering van Suid-Afrika vir die African National Congress. Sy dien tans as die adjunkminister van menslike nedersettings, water en sanitasie.

Geboortes in 1951
Elizabeth Thabethe

**Elizabeth Thabethe** (1959-2021) is 'n lid van die Nasionale Vergadering van Suid-Afrika vir die African National Congress.
Lechesa Tsenoli

**Solomon Lechesa Tsenoli** is sedert Mei 2014 die adjunkspeaker van die Nasionale Vergadering van Suid-Afrika. Tsenoli is 'n lid van die regerende African National Congress.

## Verwysings
## Eksterne skakels
* Mr Solomon Lechesa Tsenoli. ''People's Assembly''.
Senzeni Zokwana

**Senzeni Zokwana** is 'n gewese lid van die Nasionale Vergadering van Suid-Afrika vir die African National Congress. Hy het in die kabinet gedien as Minister van Landbou, Bosbou en Visserye (2014-2019).

## Eksterne skakels 
* Senzeni Zokwana op People's Assembly
Lindiwe Zulu

**Lindiwe Daphney Zulu** (* 1 April 1958 in Nhlazatshe, Oos-Transvaal, Suid-Afrika) is 'n Suid-Afrikaanse politikus. Sy is 'n lid van die Nasionale Vergadering van Suid-Afrika vir die African National Congress, en was die Minister van Maatskaplike Ontwikkeling vanaf 25 Mei 2019 tot 30 Junie 2024.

## Eksterne skakels 
* Lindiwe Zulu op People's Assembly
Patrick Atkinson

**Patrick George Atkinson** is 'n Suid-Afrikaanse politikus wat as 'n lid van die Nasionale Vergadering van Suid-Afrika dien vir die Demokratiese Alliansie. Hy het voorheen gedien as 'n lid van die Gauteng provinsiale wetgewer en as 'n Stad Johannesburg munisipale raadslid van 2019 tot 2022. 

Van 2014 tot 2019 was Atkinson die Skadu-adjunkminister van Ekonomiese Ontwikkeling in die Nasionale Vergadering van Suid-Afrika.
Tarnia Baker

**Tarnia Elena Baker** (* 1966/1967 – † 6 Oktober 2017) was 'n lid van die Nasionale Vergadering van Suid-Afrika vir die DA.

## Bronne 
* 
* 
* 
* 

## Eksterne skakels 
* 
*
Leon Basson

**Leonard Jones Basson** (gebore 8 April 1960) is 'n Suid-Afrikaanse politikus, 'n Parlementslid (LP) vir die Demokratiese Alliansie en die provinsiale leier van die DA in die Noordwes. Basson het vanaf 2017 tot 2020 as die adjunk-provinsiale leier gedien. Hy het al verskeie poste in die Amptelike Opposisie-skadukabinet van Suid-Afrika beklee. Hy was tussen 2014 en 2017 die skadu-adjunkminister van water en sanitasie voordat hy in 2017 tot skaduminister van water en sanitasie bevorder is. Na die 2019-verkiesing is hy as die skaduminister van menslike nedersettings, water en sanitasie aangewys. Hy dien sedert Desember 2020 as die skaduminister van water en sanitasie.
## Biografie
Basson woon al sedert 1976 in Brits in die Noordwes. Hy is getroud met Daleen, en hulle het drie kinders en ses kleinkinders. Basson het vir 10 jaar op die beheerliggaam van Laerskool Pansdrif gedien en was vir ses jaar die voorsitter. Hy is in 2017 tot Skaduminister van Water en Sanitasie bevorder. Hy is ook in 2017 as die DA se adjunkleier in die Noordwes verkies.

Op 21 November 2020 is Basson as die DA se provinsiale leier in die Noordwes verkies. Hy is dae daarna deur die nuutverkose DA nasionale leier John Steenhuisen as die skaduminister van water en sanitasie aangewys.

In April 2021 was Basson sterk gekant teen die departement van water en sanitasie se besluit om 24 Kubaanse ingenieurs in diens te neem om Suid-Afrika se waterkrisisse aan te spreek. Hy het 'n beroep op minister Lindiwe Sisulu gedoen om die ontplooiing om te keer en eerder Suid-Afrikaanse ingenieurs te gebruik.

Na die skorsing van voormalige Noordwes premier Supra Mahumapelo se ANC-lidmaatskap aan die einde van April 2021, het Basson gesê dat "die skorsing meer as tien jaar te laat kom" en dat die Noordwes Provinsie "vandag in 'n beter posisie sou gewees het as Supra Mahumapelo nooit gebeur het nie.

In Julie 2023 is Basson as die DA se provinsiale leier herverkies.
## Verwysings
## Eksterne skakels 
*Leon Basson se profiel op ''People's Assembly''
*
Derrick America

**Derrick America** (gebore 5 Julie 1959) is 'n Suid-Afrikaanse politikus wat tans 'n lid van die Wes-Kaapse Provinsiale Parlement is, waar hy die Demokratiese Alliansie verteenwoordig. Hy was 'n lid van die Nasionale Vergadering van Suid-Afrika van 2014 tot 2019. America was 'n raadslid van die Stad Kaapstad Metropolitaanse Munisipaliteit tussen 2011 en 2014.

## Verwysings 
## Eksterne skakels 
*Mr. Derrick America. ''People's Assembly''.
Sonja Boshoff

**Hildegard Sonja Boshoff** is 'n Suid-Afrikaanse politikus. Sy dien tans as afgevaardigde van die Nasionale Raad van Provinsies waar sy Mpumalanga verteenwoordig. Sy was ook 'n afgevaardigde tussen Desember 2013 en Mei 2014. Tussen Mei 2014 en Mei 2019 het sy lid van die Nasionale Vergadering van Suid-Afrika gedien. Boshoff is 'n lid van die Demokratiese Alliansie.
## Verwysings
## Eksterne skakels 
*Profiel op People's Assembly
*
Yusuf Cassim

**Yusuf Cassim** is 'n lid van die Nasionale Vergadering van Suid-Afrika vir die DA.

## Eksterne skakels 
* 
*
Shahid Esau

**Shahid Esau** is 'n voormalige lid van die Nasionale Vergadering van Suid-Afrika vir die DA. Hy was van 20 Junie 2014 tot 7 Mei 2019 'n lid van die portefeuljekommitee vir Verdediging en Militerê Veterane.

## Eksterne skakels 
*Profiel by People's Assembly biography
Toby Chance

**Toby Chance** (* 8 Mei 1960) is 'n Brits-gebore lid van die Parlement vir die Demokratiese Alliansie (DA). Hy is in die Suid-Afrikaanse algemene verkiesing van 2024 tot die Nasionale Vergadering van Suid-Afrika verkies,

## Eksterne skakel 
* Nasionale Vergadering biografie
Glynnis Breytenbach

**Glynnis Breytenbach** (gebore 9 Augustus 1960) is 'n voormalige aanklaer vir die Nasionale Vervolgingsgesag (NVG) en 'n Parlementslid vir die Demokratiese Alliansie (DA). Sy is ook die huidige Skaduminister van justisie en korrektiewe dienste asook 'n lid van die Nasionale Vergadering van Suid-Afrika vir die Demokratiese Alliansie. In hierdie hoedanigheid het sy 'n beroep gedoen op 'n einde aan voortdurende politieke inmenging wat die integriteit van die NVG in die gedrang gebring het. Haar uitgerekte dispuut met die NVG oor haar skorsing in 2012 uit sy Gespesialiseerde Handelsmisdaadeenheid is breedvoerig in die media gedek. In 2017 het sy 'n memoire, *Rule of Law*, gepubliseer en in 2018 was sy op die kortlys vir die pos as nasionale direkteur van openbare vervolging by die NVG, maar het later haar kandidatuur teruggetrek.

## Vertrek van die NVG
In April 2012 het Nomgcobo Jiba, waarnemende nasionale direkteur van openbare vervolging, Breytenbach uit haar pos as streekhoof by die NVG se Gespesialiseerde Handelsmisdaadeenheid (SCCU) geskors op grond van 'n klag wat deur 'n maatskappy genaamd Imperial Crown Trading gelê is. Breytenbach het beweer dat sy geskors is omdat sy die vervolging van Richard Mdluli, voormalige hoof van die polisie se misdaadintelligensie-afdeling, op bedrog- en korrupsie-aanklagte nagestreef het. Die aanklagte teen Mdluli is deur Lawrence Mrwebi, die hoof van die SCCU, laat vaar, 'n besluit wat later as onwettig bevind is.

Dissiplinêre verrigtinge, wat op Breytenbach se versoek oop was vir die media, het Breytenbach in Mei 2013, 'n jaar nadat sy geskors is, van enige oortreding vrygespreek. Intussen het sy haar skorsing onsuksesvol by die Staatsdiens Bedingingsraad en in die hof betwis. Sy is ook vrygespreek van verskeie kriminele aanklagte wat verband hou met dokumente wat sy per ongeluk van haar werksrekenaar verwyder het. Nadat sy egter onsuksesvol haar daaropvolgende verplasing uit die SCCU betwis het,het sy in Januarie 2014 uit die NVG bedank,het kort daarna by die DA aangesluit,  joined the DA shortly afterwards, en is as lid ingesweer van die Parlement daardie Mei.

## Verwysings
## Eksterne skakels
* Adv Glynnis Breytenbach. ''People's Assembly''.
Michael Cardo

**Michael John Cardo** (gebore op 28 Junie 1977) is 'n Suid-Afrikaanse skrywer, akademikus en politikus wat sedert Junie 2019 as die skaduminister van indiensneming en arbeid dien. Hy is in Mei 2014 tot die Nasionale Vergadering van Suid-Afrika verkies. Tussen Junie 2015 en Junie 2019 was hy die skaduminister van ekonomiese ontwikkeling. Cardo is 'n lid van die Demokratiese Alliansie.

## Vroeë lewe en opvoeding 
Cardo is in 1977 in Durban gebore.  Hy het 'n BA Honneurs in geskiedenis aan die Universiteit van Natal behaal. Hy het 'n MPhil en 'n PhD in geskiedenis aan die Universiteit van Cambridge. Hy het die Trinity College bygewoon vir sy studie aan Cambridge.

## Politieke loopbaan 
In 2003 het Cardo by die politieke personeel van die Demokratiese Alliansie aangesluit en as 'n stafhoof gewerk in die kantoor van die DA-leier Tony Leon.  Tussen 2004 en 2006 was hy die nasionale direkteur van navorsing by die party. Gedurende die algemene verkiesingsveldtog van 2009 werk Cardo as Helen Zille se toespraakskrywer. 

Hierna, tussen 2011 en 2014, was hy werksaam in die beleid- en strategie-eenheid van die departement van die premier in die Wes-Kaapse regering. 

## Parlementêre loopbaan 
Voor die algemene verkiesing op 7 Mei 2014 het Cardo as 'n DA-parlementêre kandidaat 'n setel in die Nasionale Vergadering verower.  Hy is op 21 Mei 2014 as lid van die parlement beëdig. In Junie 2014 is hy toewys aan die portefeuljekomitee vir staatsdiens en administrasie, prestasiemonitering en -evaluering en die permanente komitee vir die ouditeur-generaal. 

Die vorige DA-parlementêre leier, Mmusi Maimane, het hom op 18 Junie 2015 as die skaduminister van ekonomiese ontwikkeling aangestel  en hy word 'n lid van die portefeuljekomitee. 

Cardo is in Mei 2019 vir 'n tweede termyn as LP herkies.  In Junie 2019 word hy die skaduminister van indiensneming en arbeid.  Hy word later daardie maand lid van die portefeuljekomitee vir indiensneming en arbeid.

Cardo bly in sy pos as skaduminister vir indiensneming en arbeid in John Steenhuisen se skadukabinet. 

## Persoonlike lewe 
Cardo is een van 'n aantal openlike LGBTQ+ parlementslede. 

Cardo is in 2006 bekroon met 'n besoekende navorsingsgenootskap aan die Helen Suzman-stigting, waartydens hy 'n biografie van die voormalige Suid-Afrikaanse Liberale Party leier, Peter Brown, geskryf het, getiteld *Opening Men’s Eyes: Peter Brown and the Liberal Struggle for South Africa* (Jonathan Ball: 2010).

## Verwysings 
## Eksterne skakels 
* Dr Michael John Cardo by die parlement van Suid-Afrika.
Michael Bagraim

**Michael Bagraim** (gebore 9 Oktober 1956) is 'n Suid-Afrikaanse politikus en prokureur. Sedert Mei 2014 dien hy as lid van die Nasionale Vergadering van Suid-Afrika vir die Demokratiese Alliansie. Hy dien ook sedert Mei 2019 as die skaduminister van arbeid en indiensneming. Hy was vanaf Junie 2014 tot Junie 2017 die adjunk-skaduminister van arbeid en daarna vanaf Junie 2017 tot Junie 2019 die skaduminister van arbeid.
## Biografie
Bagraim is in 1956 aan 'n Joodse familie in Kaapstad gebore. Hy het aan die Hoërskool Kaapstad gematrikuleer voordat hy verder aan die Rhodes-universiteit gaan studeer het waar hy met 'n BA-graad in politieke wetenskap en 'n LLB-graad gegradueer het. Bagraim het op die universiteit se studenteraad gedien en Rhodes Universiteit op die Debatsvereniging en Regstudentevereniging verteenwoordig.

In 1982 is Bagraim as 'n advokaat toegelaat.

Op 5 Junie 2014 het die DA-parlementêre leier, Mmusi Maimane, Bagraim as Shadow Adjunkminister van Arbeid aangestel.  Later daardie maand het hy 'n lid van die Portefeuljekomitee oor Arbeid geword. Bagraim is in die algemene verkiesing van 8 Mei 2019 tot die parlement herverkies. Kort daarna is hy deur Maimane as skadu-adjunkminister van arbeid en indiensneming aangestel.

Maimane het in Oktober 2019 as DA-leier bedank en John Steenhuisen is daarna verkies om hom as waarnemende leier op te volg. Hy het Maimane se skadukabinet tydelik behou.

Bagraim het in Mei 2020 gesê dat Suid-Afrika se arbeidswetgewing herontwerp moet word, omdat die arbeidswette "niks gedoen het om werkskepping te bevorder nie". Hy het in September 2020 in 'n opiniestuk aangevoer dat die Werklose Versekeringsfonds die Suid-Afrikaanse arbeidsmag tydens die COVID-19-pandemie in die steek gelaat het.

Nadat Steenhuisen in November 2020 as DA-leier vir 'n volle termyn verkies is, het hy sy skadukabinet in Desember 2020 aangekondig. Bagraim is as skadu-adjunkminister van arbeid en indiensneming heraangestel.

In die 2020-register van ledebelange het Bagraim bekend gemaak dat hy 'n direkteur van 'n arbeidsregkonsultasiefirma was.

## Verwysings
## Eksterne skakels
*Profiel op ''People's Assembly''
Geordin Hill-Lewis

**Geordin Hill-Lewis** (gebore 31 Desember 1986) is 'n Suid-Afrikaanse politikus wat as burgemeester van die Stad Kaapstad verkies is op 18 November 2021. Hy dien ook sedert November 2023 as die adjunkleier van die Demokratiese Alliansie in die Wes-Kaap. Hill-Lewis was vanaf 2011 tot 2021 'n DA-lid van die Nasionale Vergadering van Suid-Afrika. Hy het as Adjunk-Skaduminister van Staatsdiens en Administrasie, Skadu-Adjunkminister van Handel en Nywerheid, Skaduminister van Handel en Nywerheid en laastens as Skaduminister van Finansies in die DA-skadukabinet gedien.
## Biografie
Hill-Lewis is in 1986 in Plettenbergbaai gebore. Sy gesin het na Kaapstad verhuis toe hy 'n jong seun was. Hy is deur 'n enkel ma grootgemaak wat as 'n verpleegster gewerk het. Hy het aan Hoërskool Edgemead gematrikuleer en daarna by die Universiteit van Kaapstad gestudeer waarvan hy gegradueer het met 'n honneursgraad in politiek, filosofie en ekonomie. Hy het later 'n meestersgraad in ekonomiese beleid aan die Universiteit van London behaal.

## Politieke loopbaan
Hill-Lewis het tydens sy hoërskooljare polities aktief geraak. Tydens sy studentejare by die Universiteit van Kaapstad het hy die Demokratiese Alliansie Studente-organisasie (DASO) gestig. Hy het later as die as personeelhoof in die kantoor van voormalige Wes-Kaapse premier Helen Zille gewerk.
## Parlementslid
In Augustus 2011 is Hill-Lewis gekies om Willem Doman se setel in die Nasionale Vergadering te vul. Hy was net vier-en-twintig jaar en sewe maande oud toe hy die amp aanvaar het; hy het dus die jongste LP in die 4de Parlement (2009–2014) geraak. Hy is daarna deur die DA parlementêre leier Athol Trollip as adjunk-skaduminister van staatsdiens en administrasie aangewys.

In Februarie 2012 het nuutverkose DA parlementêre leier Lindiwe Mazibuko as skadu-adjunkminister van handel en nywerheid aangewys. Na die 2014-verkiesing is Hill-Lewis deur Mmusi Maimane bevorder tot skaduminister van handel en nywerheid.  Hy is in Junie 2017 as die personeelhoof in Maimane se kantoor aangestel.

Hill-Lewis is na die 2019-verkiesing as skaduminister van finansies aangewys. In Desember 2020 is hy deur nuutverkose DA John Steenhuisen in die amp heraangewys. Hill-Lewis het op 9 November 2021 uit die Nasionale Vergadering bedank ter voorbereiding van sy skuif na die Kaapse stadsraad.
## Burgemeester van Kaapstad
Op 18 Augustus 2023 het DA leier John Steenhuisen vir Hill-Lewis as die DA se burgemeesterskandidaat vir die Stad Kaapstad vir die plaaslike verkiesing op 1 November 2021 aangekondig. Die DA het hul meerderheid op die Kaapse Stadsraad in die verkiesing behou en hy is op 18 November 2021 deur die stadsraad as burgemeester verkies.
## Verwysings
## Notas
Andrew Barnard

**Andrew Barnard** (1762 - 1807) was die koloniale sekretaris van die Kaap die Goeie Hoop. Hy is in 1762 gebore as die seun van die Anglikaanse Biskop van Limerick. Hy sluit aan by die staatsdiens en is na die eerste Britse Besetting van die Kaap aangestel as Koloniale Sekrataris in 1797. Hy is vyf jaar vroeër getroud met lady Anne Lindsay, beter bekend as lady Anne Barnard. Hy bly aan die Kaap tot 1802, maar besoek weer die Kaapkolonie in 1807 sonder sy vrou. Terwyl hy hier was, is hy oorlede in die ouderdom van 45 jaar.

## Bronne 
*
Zelda Jongbloed

**Zelda Jongbloed** (née **Erasmus**; 3 Oktober 1950, Groot-Brakrivier – 21 Julie 2018, Mowbray, Kaapstad)  was 'n veteraan Suid-Afrikaanse joernalis en politikus. Sy was vanaf 2014 tot 2018 'n lid van die Nasionale Vergadering vir die Demokratiese Alliansie. Sy was Skadu-adjunkminister van Landbou, Bosbou en Visserye voordat sy Skadu-adjunkminister van Staatsdiens en Administrasie geword het. Jongbloed het as 'n senior joernalis vir die *Rapport* en *Die Burger* gewerk.
## Vroeë lewe en loopbaan
Zelda Erasmus is op 3 Oktober 1950 in Groot-Brakrivier in die Kaapprovinsie gebore. Sy het aan Hoërskool George gemtrikuleer en daarna onderwys aan die Universiteit van Wes-Kaapland studeer waarvan sy 'n BA-graad in onderwys ontvang het. Sy het later 'n MA-graad in joernalistiek aan Rhodes-universiteit behaal. Sy was vir drie jaar 'n onderwyseres voordat sy die joernalistiek betree het. Sy was die hoof van die DA se Kannaland en Oudtshoorn-kiesafdelings. Voor die 2016 plaaslike verkiesing het Jongbloed geheime onderhandelinge met die ANC gehou om die om die ICOSA-ampshouers in die bankrot Kannaland Plaaslike Munisipaliteit te verwyder. Die onderhandelinge was 'n sukses en die DA en ANC het 'n nie-amptelike reëling getref om die munisipaliteit te regeer.

## Dood
Jongbloed is op 21 Julie 2018 in haar huis in die Mowbray-woonbuurt van Kaapstad aan kanker dood. Sy was 67 ten tyde van haar dood. Na haar dood het die Demokratiese Alliansie 'n verklaring uitgereik waarin hulle Jongbloed geloof het. Haar begrafnis is op 28 Julie 2018 in haar tuisdorp Groot-Brakrivier gehou.
## Verwysings
## Notas
Chantel King

**Chantel King** (gebore 2 Desember 1976) is 'n lid van die Nasionale Vergadering van Suid-Afrika vir die Demokratiese Alliansie.
Dean Macpherson

**Dean Macpherson** (gebore 2 Februarie 1985 in Durban) is 'n lid van die Nasionale Vergadering van Suid-Afrika vir die Demokratiese Alliansie. Hy dien sedert Julie 2024 as Minister van Openbare Werke en Infrastruktuur in president Cyril Ramaphosa se Regering van Nasionale Eenheid.

## Eksterne skakels 
*
Annelie Lotriet

**Annelie Lotriet** (gebore 8 Junie 1960) is 'n Suid-Afrikaanse politikus van die Vrystaat wat 'n lid van die Nasionale Vergadering van Suid-Afrika vir die opposisie Demokratiese Alliansie (DA) is. Sy word op 14 Junie 2024 as die adjunk-Speaker van die Nasionale Vergadering verkies. In Oktober 2019 was sy tydelik die leier van die opposisie tussen die bedanking van Mmusi Maimane en die verkiesing van John Steenhuisen. Sy dien al as 'n LP sedert Mei 2009. Sy dien ook as die party se koukusvoorsitter en het al 'n paar portefeuljes in die skadukabinet behartig. Voor Lotriet as 'n LP aangestel is, was sy in die provinsiale politiek van die Vrystaat betrokke.

## Agtergrond
Lotriet is in 1960 in Johannesburg gebore en het aan Hoërskool Linden gematrikuleer. Sy het by die Randse Afrikaanse Universiteit gestudeer en verskeie grade behaal. Sy is hierna aangestel as 'n lektor by die Vista-universiteit in Bloemfontein voor sy 'n senior pos by die Universiteit van die Vrystaat beklee het.

## Politieke loopbaan
Tussen 1985 en 2000 het Lotriet op die OFM Raad van Direkteure gedien. Sy raak toe meer betrokke in die plaaslike politiek en in 2000 is sy tot die Bloemfontein-stadsraad verkies. Sy het vir ses jaar as 'n DA-wyksraadslid gedien.

Lotriet het 'n lid van die Nasionale Vergadering van Suid-Afrika geword in 2009. Haar kiesafdeling is die Oos-Vrystaat. Sy is 'n lid van die komitee vir grondwetlike hersiening wat die mandaat het om die grondwet te verander om grondhervorming moontlik te maak.

Sy het al verskeie posisies in die DA se skadukabinet beklee. Haar mees onlangse pos was skaduminister van wetenskap en tegnologie. Sy was vroeër die skaduminister van hoër onderwys en opleiding en die skaduminister van kuns en kultuur.

In 2015 is Lotriet as die provinsiale voorsitter van die DA in die Vrystaat verkies, en tot 'n tweede termyn in 2017.

Op 30 Mei 2019 is Lotriet as koukusvoorsitter van die DA in die Nasionale Vergadering verkies. Sy het Anchen Dreyer opgevolg. Later op 24 Oktober 2019 het Mmusi Maimane as leier van die DA in die parlement bedank. Lotriet is as sy waarnemende opvolger aangewys. Sy het tot 27 Oktober gedien toe John Steenhuisen as die nuwe leier aangestel is.

## Persoonlike lewe
Lotriet is getroud met Pieter en hulle het vier volwasse seuns.

## Verwysings
## Eksterne skakels 
* 
*Dr Annelie Lotriet op People's Assembly
Dikeledi Tsotetsi

**Dikeledi Tsotetsi** is 'n lid van die Nasionale Vergadering van Suid-Afrika vir die African National Congress.
Darren Bergman

**Darren Bergman** (gebore 18 Oktober 1977) is 'n Suid-Afrikaanse politikus wat sedert Mei 2014 'n lid van die Nasionale Vergadering van Suid-Afrika is, waar hy die Demokratiese Alliansie verteenwoordig. Hy is ook die DA se skadu-adjunkminister van handel, nywerheid en kompetisie nadat hy voorheen as die party se skadu-adjunkminister van sport en ontspanning en skadu-minister van internasionale betrekkinge en samewerking gedien het.
## Biografie
Bergman het by Hoërskool King David in Linksfield, Johannesburg, skoolgegaan. Hy was die besturende direkteur van Youth Against Crime, 'n polisieman, 'n basiese lewensparamedikus en 'n konsultant voordat hy aktief in die politiek geraak het. In 1999 het hy die streekjeugleier van die Demokratiese Party in Johannesburg geword. Bergman is in die munisipale verkiesing van 2000 tot die Johannesburgse stadsraad verkies as 'n verteenwoordiger van die nuutgestigte Demokratiese Alliansie. Op 5 Junie 2014 is hy deur Mmusi Maimane as skadu-adjunkminister van sport en ontspanning aangestel. Bergman het op 20 Junie 2014 'n lid van die Portefeuljekomitee oor Sport en Ontspanning geword. Op 17 September 2015 is hy as 'n plaasvervangende lid van die Portefeuljekomitee oor Internasionale Betrekkinge en Samewerking aangestel. Hy is toe deur die nuutverkose DA-koukus as 'n sweep verkies. Op 5 Junie 2019 is Bergman bevorder tot skaduminister van internasionale betrekkinge en samewerking.

Bergman het in September 2019 gepoog om ’n konflik tussen EFF-LP Marshall Dlamini en mede-DA-LP Denis Joseph op te breek. Maimane het in Oktober 2019 as DA-leier bedank en John Steenhuisen is tot sy tussentydse opvolger verkies. Hy het Maimane se kabinet tydelik behou.

In Oktober 2020 het Bergman president Cyril Ramaphosa, wat ook as voorsitter van die Afrika-unie gedien het, gekritiseer omdat hy oor baie Afrika-krisisse stil was.

Nadat Steenhuisen vir 'n volle termyn tot DA-leier verkies is, het hy sy skadukabinet in Desember 2020 aangekondig. Bergman het aangebly as Skaduminister van Internasionale Betrekkinge en Samewerking.

Bergman het in die 2020 Register van Ledebelange verklaar dat hy R10 000 per maand ontvang het vir konsultasiewerk in 'n maatskappy wat hy met geassosieerdes besit.

Bergman het in Januarie 2021 geëis dat Suid-Afrikaanse diplomate nagenoeg R10 miljoen in onterugbetaalde huurdeposito's betaal.

Bergman is op 21 April 2023 tot skadu-adjunkminister van Handel, Nywerheid en Mededinging gedemoveer.
## Verwysings
## Eksterne skakels 
* 
*
Erik Marais

**Erik Johannes Marais** (gebore 8 September 1961) is 'n Suid-Afrikaanse politikus en lid van die Nasionale Vergadering van Suid-Afrika vir die Demokratiese Alliansie. Hy is skaduminister van openbare werke.
Henro Kruger

**Hendrik Christiaan Crafford Krüger** (gebore 6 Mei 1962) ook bekend as **Henro Kruger** is 'n lid van die Nasionale Vergadering van Suid-Afrika vir die DA.

## Eksterne skakels 
*
Patricia Kopane

**Semakaleng Patricia Kopane** (gebore 23 Julie 1966) is 'n Suid-Afrikaanse politikus. Sy dien tans as lid van die Nasionale Vergadering van Suid-Afrika vir die Demokratiese Alliansie. Sy is die party se skaduminister van openbare werke en infrastruktuur en die DA se provinsiale leier in die Vrystaat. Kopane het al die gesondheid (2017–19; 2012–14), openbare werke (2015–17) en maatskaplike ontwikkeling (2009–12; 2015–17) portefeuljes in die skadukabinet behartig. Sy was die DA se onsuksesvolle Vrystaatse premierskandidaat in die 2019-verkiesing.

Kopane se huweliksmaat, Mojalefa Kopane, is in 2019 oorlede. Haar vader, James Letuka, dien as lid van die Vrystaatse provinsiale wetgewer.

## Verwysings
## Eksterne skakels
* Ms Semakaleng Patricia Kopane. ''People's Assembly*.
* Mrs Semakaleng Patricia Kopane. *Parlement van Suid-Afrika''.
Sandy Kalyan

**Sandy Kalyan** is 'n Suid-Afrikaanse politikus. Sy was 'n lid van die Nasionale Vergadering van Suid-Afrika vir die DA van 1999 tot 2019.
Chris Hunsinger

**Chris Hunsinger** (gebore 23 Oktober 1962) is 'n lid van die Nasionale Vergadering van Suid-Afrika. Hy is sedert 2014 die koukussweep en tesourier van die Demokratiese Alliansie.
Greg Krumbock

**Gregory Rudy Krumbock** (17 Julie 1960 - 3 September 2024) was 'n lid van die Nasionale Vergadering van Suid-Afrika vir die DA. Hy was die DA se Skaduminister van Toerisme van 2009 tot 2012.

## Agtergrond
Gregory Krumbock is op 17 Julie 1960 in Wes-Berlyn gebore. Toe hy drie maande oud was, het hy in Suid-Afrika aangekom en woon  die South African College Schools (SACS) in Kaapstad by. Later het Krumbock by die Universiteit van Kaapstad (UK) ingeskryf, waar hy 'n BComm-graad behaal het.

Krumbock het sy loopbaan begin en in 1986 na KwaZulu-Natal (KZN) verhuis en as finansiële bestuurder vir twee plaaslike maatskappye in die omheinings- en konstruksiebedryf gewerk voordat hy in 1992 vertrek het om sy eie sake-ondernemings te begin, waar hy 'n aantal ontwikkelings in die KZN Middellande area. Op 1 Maart 1998 het hy 'n aanbod van die destydse leier van die Demokratiese Party, Tony Leon, aanvaar om die rol van Uitvoerende Direkteur op te neem, spesifiek belas met die organisatoriese aspekte van die DP se algemene verkiesingsveldtog in 1999.

## Verwysings
Werner Horn

**Werner Horn** (gebore 12 Mei 1970) is 'n politikus en regsgeleerde. Hy is sedert Mei 2014 'n lid van die Nasionale Vergadering van Suid-Afrika.

## Loopbaan 
### Plaaslike politiek 
Horn is 'n lid van die Demokratiese Alliansie. Hy is in Maart 2006 verkies as raadslid van die Mangaung Metropolitaanse Munisipaliteit. Hy word in Mei 2011 tot 'n tweede termyn herkies.

### Parlementêre loopbaan 
Horn is tydens die algemene verkiesing van 7 Mei 2014 tot die Nasionale Vergadering verkies. Hy het op 21 Mei 2014 sy amp as LP ingeneem. 
Hy verteenwoordig die provinsie Vrystaat. Op 27 Februarie 2020 word hy 'n plaasvervangende lid van die ad hoc-komitee om artikel 25 van die Grondwet te wysig.

## Verwysings 
## Eksterne skakels 
*
Natasha Mazzone

**Natasha Wendy Anita Mazzone** (gebore op 9 Mei 1979) is 'n Suid-Afrikaanse politikus wat tans as die hoofsweep van die amptelike opposisie in die Nasionale Vergadering van Suid-Afrika dien. Sy dien al sedert 2009 as 'n LP en verteenwoordig die grootste opposisieparty, die Demokratiese Alliansie (DA). Sy is die tweede ondervoorsitter van die Federale Raad van die DA en die party se woordvoerder oor staatskaping. Sy was voorheen adjunk- skaduminister van justisie en staatkundige ontwikkeling, skaduminister van openbare ondernemings en ook skaduminister van kommunikasie.

## Vroeë lewe en uitbeelding
Mazzone is in 1979 in Pretoria gebore. Sy is die kind van immigrantouers. Haar vader Giovanni is in Pietrastornina in die Avellino provinsie van Italië gebore. Hy is 'n sjef. Haar moeder, Valerie, is uit Londen afkomstig. Mazzone is die jongste van drie kinders. Sy het haar skoolonderrig by die Laerskool Sunnyside en die Glen High School in Pretoria ontvang.

Mazzone het aan die Universiteit van Pretoria gestudeer om 'n prokureur te word, maar sy kon nie die graad voltooi nie. Sy het daarna haar klerkskap by Hahn & Hahn Prokureurs voltooi. Mazzone het musiek en opera aan die Lorraine Haverman-musiekskool studeer. Sy is toe in 2010 gekies om aan die American Council of Young Political Leaders-program deel te neem.

## Politieke loopbaan
left|thumb|Mazzone as parlementslid in 2011
Mazzone is 'n feminis en 'n ondersteuner van gelyke regte. Sy is ook 'n LGBTI-aktivis en 'n liberaal.

Mazzone het haar politieke loopbaan in 1997 aan die Universiteit van Pretoria (UP) begin, waar sy as die voorsitter van die Demokratiese Party (DP) se jeugtak gedien het. Sy word in 1998 as die federale jeugleier van die DP verkies. In dieselfde jaar is sy tot die Studenteraad by UP verkies en as die Uitvoerende Lid vir Studenteveiligheid verkies. Sy is in 1999 as die speaker van die UP Studenteraad verkies. In 2000 word die Demokratiese Alliansie (DA) gevorm en die DP vorm deel van hierdie samesmelting. Sy is toe as die federale jeugleier van die DA verkies, 'n amp wat sy tot 2004 beklee het.

Op die ouderdom van 21 in 2000 is sy tot die stadsraad van Tshwane verkies. Op daardie stadium was sy die jongste raadslid. Sy word hierna in 2003 as die hoofsweep van die DA-koukus verkies.

In 2018 is sy as die tweede-adjunk voorsitter van die Federale Raad van die DA verkies. Sy het saam met Thomas Walters gedien.

Op 31 Oktober 2019 het John Steenhuisen vir Mazzone as die hoofsweep van die DA-koukus aangestel wat haar gevolglik ook die hoofsweep van die amptelike opposisie gemaak het. Sy is die eerste dame om die amp te beklee.

## Persoonlike lewe
Sy is getroud met mede-DA LP Kevin Mileham. Mazzone is 'n Boeddhis.

## Verwysings
Stevens Mokgalapa

**Stevens Mokgalapa** is 'n Suid-Afrikaanse politikus wat tussen 2019 en 2020 as die uitvoerende burgemeester van Pretoria gedien het. Voorheen was hy 'n lid van die Nasionale Vergadering vir die Demokratiese Alliansie en het die kiesafdeling Gauteng verteenwoordig.

Nadat Solly Msimanga op 18 Januarie 2019 sy kandidatuur tydens die Suid-Afrikaanse algemene verkiesing van 2019 as premier vir Gauteng en sy bedanking as Tshwane se burgemeester op 11 Februarie 2019 aangekondig het, is Stevens Mokgalapa op 12 Februarie 2019 as sy opvolger gekies.

## Verwysings
Ian Ollis

**Ian Ollis** (gebore 1970) was 'n lid van die Nasionale Vergadering van Suid-Afrika vir die Demokratiese Alliansie. Hy het in Augustus 2018 sy pos in die parlement bedank om verder te gaan studeer by die Massachusetts Institute of Technology, asook Harvard, in Amerika.
Winston Rabotapi

**Winston Rabotapi** is Suid-Afrikaanse politikus. Hy dien tans as lid van die Noordwes provinsiale wetgewer vir die Demokratiese Alliansie. Tussen 2009 en 2019 was hy 'n lid van die Nasionale Vergadering van Suid-Afrika.

## Verwysings
## Eksterne skakels
*Profiel op People's Assembly
Marius Redelinghuys

**Marius Redelinghuys** was 'n lid van die Nasionale Vergadering van Suid-Afrika vir die DA.

## Eksterne skakels 
* 
*
Alan McLoughlin

**Alan Ross McLoughlin** is 'n Suid-Afrikaanse prokureur, aktebesorger en politikus. Hy was 'n lid van die Nasionale Vergadering van Suid-Afrika vir die Demokratiese Alliansie.

## Eksterne skakels 
* Alan McLoughlin op People's Assembly
Hendrik Schmidt

**Hendrik Cornelus Schmidt** is 'n lid van die Nasionale Vergadering van Suid-Afrika vir die DA.

## Eksterne skakels 
*
James Selfe

**James Selfe** (23 Augustus 1955 - 21 Mei 2024) was 'n lid van die Nasionale Vergadering van Suid-Afrika vir die Demokratiese Alliansie. Hy het op 31 Desember 2021 op 66-jarige ouderdom afgetree uit die politiek en as parlementslid.

## Verwysings 
## Eksterne skakels 
*
Haniff Hoosen

**Haniff Hoosen** (gebore 22 Maart 1972) is 'n lid van die Nasionale Vergadering van Suid-Afrika vir die DA. Hy was voorheen (sedert 2007) die sekretaris-generaal van die Onafhanklike Demokrate. Hy is in 2008 tot die Nasionale Parlement verkies as 'n Demokratiese Alliansie-lid. Hy het as die DA se skaduminister vir Binnelandse Sake gedien in die Vyfde Parlement (2014-2019).

Sy tuisdorp is Durban in KwaZulu-Natal, waar hy 'n metroraadslid was van 1996 tot 2001.
Annette Steyn

**Annette Steyn** (gebore 2 Junie 1969) was 'n lid van die Nasionale Vergadering van Suid-Afrika vir die Demokratiese Alliansie van 2009 tot Junie 2022, toe sy uit die politiek getree het. Sy was ook op 'n stadium die DA se Oos-Kaapse provinsiale voorsitter.

## Politieke loopbaan 
Steyn het aanvanklik as munisipale raadslid van die (nou ontbinde) Gariep Plaaslike Munisipaliteit in die Oos-Kaap gedien, voor haar verkiesing tot die Nasionale Vergadering in Mei 2009. Sy is op 6 Mei 2009 as lid ingehuldig. Kort daarna, op 14 Mei 2009, het Athol Trollip, die DA-parlementêre leier, haar in die pos van skadu-adjunkminister van landelike ontwikkeling en grondhervorming aangestel. Sy het sedertdien in verskillende poste in die skadukabinet gedien.

Op 15 Junie 2022 het Steyn haar uittrede uit die politiek aangekondig. 

## Verwysings 
## Eksterne skakels 
* 
*
Dirk Stubbe

**Dirk Jan Stubbe** is 'n politikus wat sedert September 2020 as lid van die Nasionale Vergadering van Suid-Afrika vir die opposisie Demokratiese Alliansie dien, en voorheen van September 2010 tot Mei 2019. Voor sy ampstermyn in die Nasionale Vergadering was Stubbe lid van die Noord-Kaapse Provinsiale Wetgewer.

## Loopbaan 
### Noord-Kaapse provinsiale wetgewer 
In Mei 2009 is Stubbe verkies tot die Noord-Kaapse Provinsiale Wetgewer as lid van die Demokratiese Alliansie. Hy was die party se koukusleier in die wetgewer. Hy het in September 2010 uit die wetgewer bedank.

### Nasionale Vergadering 
Op 10 September 2010 is Stubbe as lid van die Nasionale Vergadering ingesweer in die plek van Andrew Louw, wat herontplooi is na die provinsiale wetgewer. Athol Trollip, parlementêre leier van die DA, het hom aangestel as skaduminister vir staatsveiligheid. In Februarie 2012 het die nuutverkose parlementêre leier van die DA, Lindiwe Mazibuko, hom as adjunkskaduminister van Polisie benoem.  Stubbe is in Mei 2014 tot 'n volle termyn as parlementslid verkies. In Junie 2014 keer hy terug na die pos van skaduminister van staatsveiligheid.

Aangesien Stubbe laag op die DA se nasionale lys vir die algemene verkiesing in 2019 geplaas was, het hy nie ná die verkiesing teruggekeer na die parlement nie. Mmusi Maimane het in Oktober 2019 uit die parlement bedank en die DA benoem hom as Maimane se opvolger in die setel. Hy is op 10 September 2020 ingesweer.

Op 5 Desember 2020 is Stubbe deur John Steenhuisen as adjunkskaduminister van staatsveiligheid aangestel. Hy is op dieselfde dag as die DA se provinsiale voorsitter vir finansies verkies.

## Verwysings
Brandon Topham

**Brandon Topham** (gebore 7 Junie 1971) is 'n voormalige lid van die Nasionale Vergadering van Suid-Afrika vir die DA.
Solly Malatsi

**Mmoba Solomon "Solly" Malatsi** (gebore 22 Desember 1985) is 'n Suid-Afrikaanse politikus wat tans dien as Minister van Kommunikasie en Digitale Tegnologie sedert Julie 2024. Hy was sedert Mei 2014, 'n lid van die Nasionale Vergadering van Suid-Afrika, waar hy die Demokratiese Alliansie verteenwoordig. Hy was ook die DA se nasionale woordvoerder en 'n adjunk-federale voorsitter. Malatsi was voorheen die parlementêre raadgewer van die DA se parlementêre leier. Hy het ook poste in die DA se skadukabinet beklee.

## Biografie
Malatsi is in Ga-Dikgale in die voormalige Transvaalprovinsie gebore. Hy het aan die Hoërskool Phiri Kolobe gematrikuleer en daarna 'n baccalaureusgraad in administrasie aan die Universiteit van Limpopo behaal. Malatsi het ook 'n Honneursgraad in Politieke Studies aan die Universiteit van die Witwatersrand verwerf. Malatsi is 'n gegradueerde van die DA se Jong Leiers-program.

## Politieke loopbaan
Malatsi het in 2008 'n parlementêre navorser vir die DA geword.

In Junie 2018 is hy as die nasionale woordvoerder van die DA aangestel. Hy het vir Phumzile van Damme opgevolg. Hy is in Mei 2019 vir 'n tweede termyn as 'n LP herkies. Hy het toe in Junie die party se Skaduminister in die Presidensie geword. In Oktober 2019 is hy as parlementêre raadgewer van die nuutverkose DA parlementêre leier, John Steenhuisen, aangestel.

Op 24 November 2020 het Malatsi as die DA se nasionale woordvoerder uitgetree. Hy is dae daarna as die party se skaduminister in die presidentskap aangestel.

In die 2020-register van ledebelange het Malatsi onthul dat hy vergoeding van die Foschini-groep ontvang het vir 'n sportfotosessie.

Op 18 Augustus 2022 het Malatsi vir Siviwe Gwarube as die nasionale woordvoerder van die DA opgevolg nadat sy as hoofsweep van die DA-koukus aangestel is.

Malatsi is in April 2023 as 'n adjunk-federale voorsitter van die DA verkies.

## Verwysings
## Notas
Phumzile van Damme

**Phumzile van Damme** (gebore 20 Julie 1983) is 'n gewese lid van die Nasionale Vergadering van Suid-Afrika vir die Demokratiese Alliansie (DA). Sy was van 3 Oktober 2015 tot 5 Desember 2020 die skaduminister van kommunikasie, voor sy in Desember 2020 van haar amp onthef is deur John Steenhuisen, leier van die DA. Sy het probeer om hierdie besluit van die partyleier te beveg, maar het later op 20 Mei 2021 bedank uit die DA en dus ook die parlement.

## Verwysings
Andricus van der Westhuizen

**Andricus van der Westhuizen** is 'n dienende lid van die Wes-Kaapse Provinsiale Parlement, sedert Mei 2019. Hy was voorheen, van 2009 tot 2019, 'n lid van die Nasionale Vergadering van Suid-Afrika vir die Demokratiese Alliansie.